આમ જોવા જઈએ તો સ્ટોક માર્કેટમાં તેજી થવા પાછળ તમામ પેરામીટર્સ પોઝિટિવ છે, માત્ર ડૉલર સામે રૂપિયો નબળો હતો, પણ હવે તે મજબૂત થઈ રહ્યો છે. જો કે ટ્રમ્પની પૉલીસીને કારણે વિદેશી રોકાણકારો પોતાનું રોકાણ પાછુ ખેંચી રહ્યા છે, પણ ભારતમાં વિદેશી રોકાણ વધુ વળતર આપશે તેવી ધારણા હોવા છતાં એફઆઈઆઈ ટ્રમ્પની નીતિને કારણે અવઢવમાં છે. અને આથી જ એફઆઈઆઈ ભારતીય સ્ટોક માર્કેટમાં નેટ સેલર થયા છે. તો સામે સ્થાનિક નાણા સંસ્થાઓની નવી ખરીદી ચાલુ રહી છે. કારણ કે દર મહિને મ્યુચ્યુઅલ ફંડોમાં નવી એસઆઈપી દ્વારા નવું રોકાણ આવી રહ્યું છે. જેથી ફંડોએ સ્ટોક માર્કેટમાં દર મહિને નવું રોકાણ કરવું જ પડે છે. આમ શેરબજારમાં લીકવીડીટી વધી છે. નેગેટિવ કારણ આવે તેમ છતાં શેરબજારમાં તેજી વધુને વધુ આગળ વધી રહી છે. હવે આ તેજી કેટલી આગળ વધશે તે તો કોઈ ભવિષ્ય ભાખી શકે તેમ નથી. પણ શેરબજારમાં લીકવીડીટી જ્યા સુધી આવ્યા કરશે ત્યાં સુધી શેરબજારમાં તેજીનો તોખાર ચાલુ રહેશે.